Legal Document

Category: 57

Text:
10. ΑΝΑΓΚ. ΝΟΜΟΣ υπ’ αριθ. 145 της 27 Σεπτ./3 Οκτ. 1967 (ΦΕΚ Α΄ 169) Περί εφαρμογής των διατάξεων της παρ. 3 του άρθρ. 7 του Ν.Δ. 4366/1964 «περί Ε.Τ.Β.Α.» και επί των συμβάσεων χορηγήσεως δανείων υπό της Εθνικής Κτηματικής Τραπέζης Ελλάδος προς βιομηχανικάς επιχειρήσεις κλπ. Άρθρον μόνον.-1.Αι διατάξεις της παρ. 3 του άρθρ. 7 του Ν.Δ. 4366/1964 «περί Ελληνικής Τραπέζης Βιομηχανικής Αναπτύξεως» εφαρμόζονται και εις τας περιπτώσεις των συμβάσεων χορηγήσεως δανείων υπό της Εθνικής Κτηματικής Τραπέζης της Ελλάδος προς Βιομηχανικάς, Βιοτεχνικάς, Ξενοδοχειακάς και εν γένει Τουριστικάς Επιχειρήσεις, ως και κοινής ωφελείας επιχειρήσεις και εκμεταλλεύσεις. 2.Επί συμβάσεων χορηγήσεως δανείων προς Ξενοδοχειακάς και εν γένει τουριστικάς επιχειρήσεις, εφαρμόζονται επί πλέον και αι διατάξεις της παρ. 2 του άρθρ. 15 του Α.Ν. 1038/1949 κυρωθέντος δια του Ν.Δ. 1198/1949 μόνον ως προς τα υπέρ τρίτων δικαιώματα. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Το Ν.Δ. 4366/64 παρατίθεται ανωτ. σελ. 212,41. Ο Α.Ν. 1038/49 παρατίθεται εν τόμω 13Α σελ. 821.